stanford-oval/wikipedia huggingface dataset:
พ.ศ. 2492
เหตุการณ์

25 กุมภาพันธ์ - ศาลชั้นต้นพิพากษาคดีหะยีสุหลง ให้จำคุกหะยีสุหลง อับดุลกาเดร์ และจำเลยอื่น คนละ 3 ปี โจทก์และจำเลยอุทธรณ์
26 กุมภาพันธ์ - เกิดเหตุการณ์กบฏวังหลวง
27 มีนาคม - โรงพยาบาลภูมิพลอดุลยเดช เปิดให้บริการอย่างเป็นทางการ
4 เมษายน - ก่อตั้ง องค์การสนธิสัญญาแอตแลนติกเหนือ (North Atlantic Treaty Organization) มีชื่อย่อว่า นาโต (NATO)
11 พฤษภาคม - ทีมฟุตบอลทีมชาติอาร์เจนตินาชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 21 ณ ประเทศบราซิล
23 พฤษภาคม - สหพันธ์สาธารณรัฐเยอรมนี ก่อตั้งขึ้นภายหลังสงครามโลกครั้งที่ 2
5 มิถุนายน - อรพินท์ ไชยกาล ได้รับเลือกตั้งเป็นสมาชิกสภาผู้แทนราษฎร เป็นสตรีที่ได้เป็น ส.ส. คนแรกของประเทศ
19 กรกฎาคม - ก่อตั้งสาธารณรัฐประชาธิปไตยประชาชนลาว(สปป.ลาว)
29 สิงหาคม - สหภาพโซเวียตทดลองระเบิดนิวเคลียร์ลูกแรก
12 กันยายน - ไทยกับฟิลิปปินส์สถาปนาความสัมพันธ์ทางการทูตอย่างเป็นทางการ
1 ตุลาคม - ก่อตั้งสาธารณรัฐประชาชนจีน
11 พฤศจิกายน - หลวงปู่มั่น ภูริทตฺโต ละสังขาร
เหตุการณ์ > ไม่ทราบวัน

ค้นพบ ธาตุเบอร์คีเลียม
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2492
วันเกิด > มกราคม

1 มกราคม
บุญส่ง ไข่เกษ อดีตสมาชิกวุฒิสภาจังหวัดตราด
สวาป เผ่าประทาน สมาชิกสภาผู้แทนราษฎรแบบบัญชีรายชื่อ อดีตนักการเมืองท้องถิ่นในจังหวัดประจวบคีรีขันธ์
อนุมัติ ซูสารอ พรรคมาตุภูมิ
2 มกราคม - สถิตย์พงษ์ สุขวิมล  เลขาธิการพระราชวัง ประธานกรรมการและผู้อำนวยการสำนักงานทรัพย์สินส่วนพระมหากษัตริย์ ราชเลขานุการในพระองค์พระบาทสมเด็จพระเจ้าอยู่หัว
6 มกราคม - เติงกูอานิส บินตีเติงกูอับดุลฮามิด พระอัครมเหสีในสุลต่านอิสมาอิล เปตรา และพระราชชนนีในสุลต่านมูฮัมมัดที่ 5 แห่งกลันตัน
7 มกราคม - ชาโว เกร์เรโร ซีเนียร์ นักมวยปล้ำอาชีพจากรัฐเท็กซัส (ถึงแก่กรรม 11 กุมภาพันธ์ พ.ศ. 2560)
8 มกราคม - วูล์ฟแกง พัคก์ พ่อครัวชาวออสเตรีย
10 มกราคม - จอร์จ โฟร์แมน นักมวยชาวอเมริกัน
12 มกราคม - ฮะรุกิ มุระกะมิ นักเขียนชาวญี่ปุ่น
13 มกราคม - ราเกซ เชอร์มา อดีตนักบินกองทัพอากาศ
15 มกราคม - ธวัช บุญเฟื่อง อดีตรองเลขาธิการนายกรัฐมนตรี
17 มกราคม - ซานดรา เมซัน นักการเมืองและนักกฎหมายชาวบาร์เบโดส
19 มกราคม - เดนนิส เทย์เลอร์ อดีตนักสนุกเกอร์ชาวไอร์แลนด์เหนือ
20 มกราคม - โยรัน แพร์ชชอน นายกรัฐมนตรีสวีเดน
21 มกราคม - วิสุทธิ์ ศรีสุพรรณ อดีตรองปลัดกระทรวงการคลัง
29 มกราคม
ทอมมี ราโมน โปรดิวเซอร์ นักดนตรี และนักแต่งเพลงชาวอเมริกัน (ถึงแก่กรรม 11 กรกฎาคม พ.ศ. 2557)
วิโรจน์ ตั้งวาณิชย์ นักภาษาจีนกลางชาวไทย
31 มกราคม - เคน วิลเบอร์ นักปรัชญาชาวอเมริกัน
วันเกิด > กุมภาพันธ์

2 กุมภาพันธ์
เผดิมชัย สะสมทรัพย์ รัฐมนตรีว่าการกระทรวงแรงงาน
ฝุ่ง กวาง ทัญ รัฐมนตรีว่าการกระทรวงกลาโหมเวียดนาม
7 กุมภาพันธ์ - ปทุมวดี โสภาพรรณ นักแสดงชาวไทย (ถึงแก่กรรม 7 กันยายน พ.ศ. 2563)
8 กุมภาพันธ์ - ศุภชัย สมเจริญ รองประธานวุฒิสภาไทย สมาชิกวุฒิสภาไทย อดีตประธานกรรมการการเลือกตั้ง (กกต.)
15 กุมภาพันธ์ - มนตรี สังขทรัพย์ อดีตรองผู้บัญชาการทหารสูงสุด
17 กุมภาพันธ์ - ชาตรี ศรีชล นักร้องลูกทุ่งชาวไทย (ถึงแก่กรรม 16 พฤษภาคม พ.ศ. 2532)
18 กุมภาพันธ์ - เฉิน ฉุ่ยเปี่ยน ประธานาธิบดีสาธารณรัฐจีน
22 กุมภาพันธ์
จิตรวดี จุลานนท์ คู่สมรสของนายกรัฐมนตรีไทย
นิกิ เลาดา นักแข่งรถ นักบิน และนักธุรกิจชาวออสเตรีย
23 กุมภาพันธ์ - ลลิตา ฤกษ์สำราญ อดีตรองประธานสภาผู้แทนราษฎร
25 กุมภาพันธ์ - ริก แฟลร์ อดีตนักมวยปล้ำอาชีพชาวอเมริกัน
วันเกิด > มีนาคม

1 มีนาคม - นิรันดร์ นาเมืองรักษ์ สมาชิกสภาผู้แทนราษฎรจังหวัดร้อยเอ็ด
8 มีนาคม -
ดารุณี กฤตบุญญาลัย นักธุรกิจหญิงชาวไทย (ถึงแก่กรรม 24 ธันวาคม พ.ศ. 2566)
วรรณรัตน์ ชาญนุกูล นักการเมืองชาวไทย
10 มีนาคม - สม รังสี นักการเมือง กัมพูชา อดีตผู้นำฝ่ายค้านของกัมพูชา
11 มีนาคม - พรรณี แก่นสุวรรณ อดีตผู้ว่าราชการจังหวัดปราจีนบุรี
14 มีนาคม
วินิตา ดิถียนต์ นักเขียนชาวไทย
เสรี วงษ์มณฑา นักวิชาการด้านสื่อสารมวลชนและการตลาด
16 มีนาคม - เลอสม สถาปิตานนท์ สถาปนิกชาวไทย
17 มีนาคม
วิโรจน์ ณ บางช้าง อดีตสมาชิกสภาผู้แทนราษฎรจังหวัดสมุทรสงคราม (ถึงแก่กรรม กุมภาพันธ์ พ.ศ. 2557)
หม่อมหลวงสุทธิรัตน์ เกษมสันต์ อดีตผู้ช่วยผู้บัญชาการทหารอากาศ
18 มีนาคม
แดน ลีโอนาร์ด นักการเมืองชาวอเมริกัน
อเล็กซ์ ฮิกกินส์ นักสนุกเกอร์ชาวไอร์แลนด์เหนือ (ถึงแก่กรรม 24 กรกฎาคม พ.ศ. 2553)
19 มีนาคม
ชัยยง เอื้อวิริยานุกูล อธิการบดีมหาวิทยาลัยเทคโนโลยีราชมงคลล้านนา
วาเลรี เลโอนตีเยฟ นักร้องชาวรัสเซีย
20 มีนาคม
นพดล เฮงเจริญ อดีตตุลาการศาลรัฐธรรมนูญ
อำนาจ ลูกจันทร์ อดีตมือกลองวงคาราบาว (ถึงแก่กรรม 14 กรกฎาคม พ.ศ. 2560)
21 มีนาคม - จิรเดช คชรัตน์ อดีตรองผู้บัญชาการทหารบกและอดีตแม่ทัพภาคที่ 3
22 มีนาคม - พัชรวาท วงษ์สุวรรณ อดีตผู้บัญชาการตำรวจแห่งชาติ
25 มีนาคม
ประภัสสร พานิชกุล เป็นนางสาวไทย
ไพศาล จันทรภักดี อดีตสมาชิกสภาผู้แทนราษฎรจังหวัดเพชรบูรณ์
26 มีนาคม
พัททริค ซึสคินท์ นักเขียนชาวเยอรมัน
สมเด็จพระราชินีนาถมาร์กาเรตาที่ 1 แห่งโรมาเนีย
28 มีนาคม
กอร์ปศักดิ์ สภาวสุ อดีตรองนายกรัฐมนตรี
มะซะโต อิบุ นักแสดงชายชาวญี่ปุ่นและนักพากย์เสียง
เสกสรรค์ ประเสริฐกุล ศิลปินแห่งชาติ สาขาวรรณศิลป์
31 มีนาคม - สุรพงษ์ ศรีภิรมย์ นักมวยสากลสมัครเล่นชาวไทย
วันเกิด > เมษายน

เมษายน - สาริกา กิ่งทอง นักร้องลูกทุ่งหญิงชาวไทย (ถึงแก่กรรม พ.ศ. 2540)
4 เมษายน - อับดุลละฮ์ เออจาลัน นักโทษทางการเมืองชาวเคิร์ด
5 เมษายน - จูดิธ เรสนิค นักบินอวกาศชาวอเมริกัน (ถึงแก่กรรม 28 มกราคม พ.ศ. 2529)
6 เมษายน - สุเมธ โพธิ์มณี รองหัวหน้าพรรคเพื่อไทย อดีตผู้ทรงคุณวุฒิพิเศษ
7 เมษายน - วาเลนตินา มัตวิเยนโก นักการเมืองรัสเซีย
11 เมษายน - เจตน์ ศิรธรานนท์ สมาชิกสภานิติบัญญัติแห่งชาติ
12 เมษายน - ประพันธ์ บูรณุปกรณ์ นักการเมืองชาวไทย
13 เมษายน
บัณฑูร สุภัควณิช อดีตเลขาธิการนายกรัฐมนตรี
ปิยะณัฐ วัชราภรณ์ อดีตสมาชิกสภาผู้แทนราษฎรจังหวัดศรีสะเกษ
19 เมษายน - พาโลม่า พิแคสโซ่ นักออกแบบเสื้อผ้าชาวฝรั่งเศส
20 เมษายน
เจสซิกา แลงจ์ นักแสดงหญิงชาวอเมริกัน
มัสซิโม ดาเลมา นักการเมืองชาวอิตาลี
23 เมษายน
เจิร์จ แกโด นักมวยสากลสมัครเล่นชาวฮังการี
สุรวิทย์ คนสมบูรณ์ รัฐมนตรีช่วยว่าการกระทรวงสาธารณสุข/อดีตรัฐมนตรีประจำสำนักนายกรัฐมนตรี
24 เมษายน
นุรักษ์ มาประณีต ตุลาการศาลรัฐธรรมนูญ
พระราชธรรมนิเทศ (พยอม กลฺยาโณ) พระราชาคณะชั้นราช
25 เมษายน
เกริกเกียรติ ชาลีจันทร์ อดีตกรรมการผู้จัดการใหญ่ (ถึงแก่กรรม 20 ตุลาคม พ.ศ. 2555)
จอห์น แมคเอลีส ทหารชาวสกอตแลนด์ (ถึงแก่กรรม 26 สิงหาคม พ.ศ. 2554)
ดอมีนิก สโทรส-กาน นักเศรษฐศาสตร์/ทนายความ/นักการเมืองชาวฝรั่งเศส
26 เมษายน
โมะริโอะ คะซะมะ นักแสดงชายชาวญี่ปุ่น
อิสเซ ซะงะวะ ฆาตกรชาวญี่ปุ่น
29 เมษายน - วิเชียร ศรีโมรา วอลเลย์บอลทีมชาติไทย
30 เมษายน - อังตอนียู กูแตรึช เลขาธิการสหประชาชาติ
วันเกิด > พฤษภาคม

1 พฤษภาคม
สุลิวง ดาลาวง นักการเมืองและนักเศรษฐศาสตร์ชาวลาว
อรรถสิทธิ์ (คันคาย) ทรัพยสิทธิ์ อดีตรองนายกรัฐมนตรีไทย
2 พฤษภาคม - ซึกมุนต์ กาลีนอฟสกี อดีตผู้รักษาประตูฟุตบอล
5 พฤษภาคม - โสนน้อย เมืองสุพรรณ นักร้องลูกทุ่งหญิงชาวไทย
9 พฤษภาคม
บิลลี โจเอล นักร้องชาวอเมริกัน
สมพล พงศ์ไทย อธิการบดีมหาวิทยาลัยบูรพา
14 พฤษภาคม - โอภาส รองเงิน อดีตสมาชิกสภาผู้แทนราษฎรจังหวัดพัทลุง
15 พฤษภาคม - มยุรฉัตร เหมือนประสิทธิเวช นักแสดงชาวไทย
18 พฤษภาคม - เนาวรัตน์ วัชรา นักแสดงชาวไทย
19 พฤษภาคม - อัชราฟ ฆานี ประธานาธิบดีอัฟกานิสถาน
20 พฤษภาคม - ห้างทอง ธรรมวัฒนะ อดีตสมาชิกสภาผู้แทนราษฎรกรุงเทพมหานคร (ถึงแก่กรรม 6 กันยายน พ.ศ. 2542)
23 พฤษภาคม - อาลัน การ์ซีอา อดีตประธานาธิบดีเปรู
24 พฤษภาคม - จิม บรอดเบนต์ นักแสดงชาวอังกฤษ
25 พฤษภาคม
อุดม วรวัลย์ อดีตสมาชิกสภาผู้แทนราษฎรจังหวัดเชียงใหม่
ฮะมัด บิน มุฮัมมัด อัชชัรกี
26 พฤษภาคม
เจเรมี คอร์บิน นักการเมืองชาวบริเตน
วอร์ด คันนิงแฮม นักเขียนโปรแกรมคอมพิวเตอร์ชาวอเมริกัน
27 พฤษภาคม
เกรียงศักดิ์ โกวิทวาณิช พระคาร์ดินัลชาวไทย
ไพบูลย์ ดำรงชัยธรรม นักธุรกิจชาวไทย
29 พฤษภาคม - ฟาโรห์ ตอยยีบี นักดนตรีและนักแต่งเพลงชาวไทย
วันเกิด > มิถุนายน

1 มิถุนายน - วิลเลียม เอ. เบลล์ นักการเมืองสหรัฐ
3 มิถุนายน - ลีโอ วับโวโก นักมวยสากลสมัครเล่นชาวยูกันดา (ถึงแก่กรรม 15 มกราคม พ.ศ. 2552)
5 มิถุนายน - กัตซ์ อิชิมะสึ นักมวยสากลชาวญี่ปุ่น
6 มิถุนายน - ดู๋ ดอกกระโดน นักแสดงตลกชาวไทย
8 มิถุนายน - ปิยพันธุ์ นิมมานเหมินท์ อดีตสมาชิกวุฒิสภาแบบสรรหา
12 มิถุนายน - ยูรี บาตูริน คอสโมนอทชาวรัสเซีย
18 มิถุนายน - เลกซ์ คัชชินสกี อดีตประธานาธิบดีโปแลนด์ (ถึงแก่กรรม 10 เมษายน พ.ศ. 2553)
20 มิถุนายน - ไลโอเนล ริชชี นักร้องชาวอเมริกัน
22 มิถุนายน - เมอรีล สตรีป นักแสดงชาวอเมริกัน
25 มิถุนายน - บรีกิทเทอ เบียร์ไลน์ นักกฎหมายและนักการเมืองชาวออสเตรีย
27 มิถุนายน - ดอน สอนระเบียบ นักร้องลูกทุ่งชาวไทย
วันเกิด > กรกฎาคม

1 กรกฎาคม - อุสมาน อุเซ็ง อดีตสมาชิกสภาผู้แทนราษฎรจังหวัดยะลา (ถึงแก่กรรม 23 มิถุนายน พ.ศ. 2542)
5 กรกฎาคม - ปวีณา หงสกุล นักการเมืองสตรีชาวไทย
8 กรกฎาคม - หม่อมราชวงศ์ศุภดิศ ดิศกุล บุตรหม่อมเจ้าพิริยดิศ ดิศกุล
9 กรกฎาคม - จีนนี่ ดาร์นีลล์ นักการเมืองจากสหรัฐ
15 กรกฎาคม - คอร์ล ปิลด์ นักการเมืองและนักการทูตสวีเดน
17 กรกฎาคม - กีเซอร์ บัตเลอร์ นักดนตรีชาวอังกฤษ
18 กรกฎาคม - การุญ จันทรางศุ อดีตพรรคไทยรักไทย
19 กรกฎาคม - กคาลิมา มุตลาอึนแท นักการเมืองชาวแอฟริกาใต้
21 กรกฎาคม - ไชยวัฒน์ สินสุวงศ์ อดีตผู้ร่วมก่อตั้งพรรคพลังธรรม/อดีตรัฐมนตรีว่าการกระทรวงอุตสาหกรรม
22 กรกฎาคม - กนก โตสุรัตน์ ข้าราชการพลเรือนชาวไทย
23 กรกฎาคม
จิมมี่ แครมป์ตัน วิ่งระยะกลางชาวพม่า
พันทิวา สินรัชตานันท์ นักร้องชาวไทย
24 กรกฎาคม - ฌูอัน อันริก บิบัส ซิซิลิอา ผู้ปกครองร่วมแห่งราชรัฐอันดอร์รา
26 กรกฎาคม
ทักษิณ ชินวัตร อดีตนายกรัฐมนตรีไทย
พระราชโพธิวิเทศ (รีด แพรี ปสันโน) ภิกษุชาวแคนาดา
โรเจอร์ เทย์เลอร์ นักดนตรีชาวอังกฤษ
27 กรกฎาคม - พรพรรณ ฟูตระกูล ผู้ช่วยศาสตราจารย์
28 กรกฎาคม - สมศักดิ์ เส็นดาโอ๊ะ อดีตสมาชิกสภาผู้แทนราษฎรจังหวัดสตูล 1 สมัย
วันเกิด > สิงหาคม

1 สิงหาคม - ประภัตร โพธสุธน อดีตเลขาธิการพรรคชาติไทย
2 สิงหาคม
แบร์ตอล็อน ฟอร์ก็อช นักบินอวกาศ
พีรพันธุ์ เปรมภูติ ปลัดสำนักนายกรัฐมนตรีไทย
4 สิงหาคม
โคเซ ลุยส์ โรดรีเกซ ซาปาเตโร อดีตนายกรัฐมนตรีสเปน
ลุยจี เซราฟีนี ศิลปินชาวอิตาลี
8 สิงหาคม - อภิวันท์ วิริยะชัย อดีตรองประธานสภาผู้แทนราษฎรไทย (ถึงแก่กรรม 6 ตุลาคม พ.ศ. 2557)
9 สิงหาคม - อภิรดี ตันตราภรณ์ อดีตรัฐมนตรีว่าการกระทรวงพาณิชย์ไทย
11 สิงหาคม - อีริก คาร์เมน นักร้องชาวอเมริกัน
12 สิงหาคม
เฟร์นังดู กอโลร์ จี แมลู นักการเมืองชาวบราซิล
มาร์ก นอฟเลอร์ นักกีตาร์/นักดนตรีร็อกชาวอังกฤษ
14 สิงหาคม - บ็อบ แบ็กลันด์ อดีตนักมวยปล้ำอาชีพชาวอเมริกัน
15 สิงหาคม - จิรายุส เนาวเกตุ อดีตสมาชิกสภาผู้แทนราษฎรจังหวัดสตูล
17 สิงหาคม - บิน ชิน นักการเมืองชาวกัมพูชา
20 สิงหาคม - แหลม มอริสัน นักกีต้าร์ชาวไทย
22 สิงหาคม
คริสท็อฟ เจ้าชายแห่งชเลสวิช-ฮ็อลชไตน์
จรัลธาดา กรรณสูต อดีตที่ปรึกษาสำนักราชเลขาธิการ
23 สิงหาคม - ริก สปริงฟิลด์ นักเขียนเพลง นักดนตรี และนักแสดงชาวออสเตรเลีย
25 สิงหาคม - มาร์ติน อามิส นักเขียนนวนิยายชาวอังกฤษ
26 สิงหาคม - มนูญ ลีเชวงวงศ์ แพทย์ชาวไทย
29 สิงหาคม
ภิรมย์ กมลรัตนกุล อดีตอธิการบดีจุฬาลงกรณ์มหาวิทยาลัย
สแตน แฮนเซน อดีตนักมวยปล้ำอาชีพชาวอเมริกัน
อารีฟ อัลวี นักการเมืองปากีสถานที่ 13
31 สิงหาคม - ริชาร์ด เกียร์ นักแสดงชาวอเมริกัน
วันเกิด > กันยายน

1 กันยายน
ไตรรงค์ อินทรทัต อดีตผู้ทรงคุณวุฒิพิเศษกองทัพบก (ถึงแก่กรรม 8 มิถุนายน พ.ศ. 2559)
พระธรรมโพธิมงคล (สมควร ปิยสีโล) เจ้าคณะภาค 14
มุข สุไลมาน อดีตสมาชิกสภาผู้แทนราษฎร จังหวัดปัตตานี
7 กันยายน - นงเยาว์ ดาวสุพรรณ นักร้องชาวไทย
9 กันยายน -
ซูซีโล บัมบัง ยูโดโยโน อดีตประธานาธิบดีอินโดนีเซีย
สุทิน วรรณบวร นักข่าวการเมืองอาวุโส
10 กันยายน - ดอน มูราโค นักมวยปล้ำอาชีพชาวอเมริกัน
12 กันยายน - รณ ฤทธิชัย นักแสดงชาวไทย
18 กันยายน - ปีเตอร์ ชิลตัน อดีตผู้รักษาประตูฟุตบอลชาวอังกฤษ
22 กันยายน - วิทยา มีวุฒิสม นักวิทยาศาสตร์ชาวไทย
23 กันยายน
บรูซ สปริงส์ทีน นักร้องและนักกีตาร์ชาวอเมริกัน
ศักรินทร์ ภูมิรัตน อดีตอธิการบดีมหาวิทยาลัยเทคโนโลยีพระจอมเกล้าธนบุรี
24 กันยายน - จรัส พั้วช่วย อดีตรัฐมนตรีประจำสำนักนายกรัฐมนตรี (ถึงแก่กรรม 10 กุมภาพันธ์ พ.ศ. 2553)
วันเกิด > ตุลาคม

4 ตุลาคม
สตีเฟน จิลเลนฮอล ผู้กำกับภาพยนตร์ชาวอเมริกัน
สวัสดิ์ ตันตระรัตน์ นักวิชาการด้านโทรคมนาคมและการประมวลผลสัญญาณดิจิทัล
5 ตุลาคม - เซียร์เกย์ สครีปคา วาทยากรชาวรัสเซีย
6 ตุลาคม - บ็อบบี้ ฟาร์เรล นักร้องและนักเต้นชาวอารูบา
7 ตุลาคม
เรย์มอนด์ แบร์รี นักมวยปล้ำประเทศออสเตรเลีย
สุคนธ์ทิพย์ เสนะวงศ์ นักแสดงชาวไทย (ถึงแก่กรรม 5 ตุลาคม พ.ศ. 2556)
โสภณ องค์การณ์ นักหนังสือพิมพ์ชาวไทย
8 ตุลาคม
ซิกัวร์นีย์ วีเวอร์ นักแสดงชาวอเมริกัน
เรียม ดาราน้อย นักร้องลูกทุ่งหญิงชาวไทย
10 ตุลาคม
โจ คิมปัวนี่ นักมวยสากลชาวฝรั่งเศส
อนุพงษ์ เผ่าจินดา รัฐมนตรีว่าการกระทรวงมหาดไทย
11 ตุลาคม -
ชนะ คราประยูร ผู้กำกับภาพยนตร์/ผู้เขียนบท/และผู้กำกับละครโทรทัศน์ชาวไทย
เอเลียส คัมเซ็ค ชิน นักการเมืองชาวปาเลา
14 ตุลาคม - หลิว ซงเหริน นักแสดงและผู้กำกับภาพยนตร์ชาวฮ่องกง
17 ตุลาคม - คิม อู-กิล นักมวยสากลสมัครเล่นชาวเกาหลีเหนือ
18 ตุลาคม - วุฒิศักดิ์ ลาภเจริญทรัพย์ อธิการบดีมหาวิทยาลัยรามคำแหง
21 ตุลาคม
มะซะโอะ โอะบะ แชมป์โลกมวยสากลชาวญี่ปุ่น (ถึงแก่กรรม 24 มกราคม พ.ศ. 2516)
วิไล พนม นักร้องลูกทุ่งชายชาวไทย
22 ตุลาคม - อาร์แซน เวนเกอร์ ผู้ฝึกสอนฟุตบอลชาวฝรั่งเศส
24 ตุลาคม
คีธ โรว์ลีย์ นายกรัฐมนตรีแห่งประเทศตรินิแดดและโตเบโก
เบตูลิโอ กอนซาเลส แชมป์โลกมวยสากลชาวเวเนซุเอลา
25 ตุลาคม - เทพ โพธิ์งาม นักแสดงตลกชาวไทย
26 ตุลาคม - กษมา วรวรรณ ณ อยุธยา อดีตปลัดกระทรวงศึกษาธิการไทย
28 ตุลาคม
จอห์น แม็คโกเวิร์น (นักฟุตบอล) อดีตนักฟุตบอลอาชีพชาวสกอตแลนด์
ธีระชัย ศิริขันธ์ อดีตสมาชิกสภาผู้แทนราษฎรจังหวัดอุบลราชธานี/อดีตสมาชิกสภาผู้แทนราษฎรจังหวัดอำนาจเจริญ
สุรินทร์ พิศสุวรรณ นักการเมืองชาวไทยมุสลิม (ถึงแก่กรรม 30 พฤศจิกายน พ.ศ. 2560)
29 ตุลาคม -
พอล ออร์นดอร์ฟ นักมวยปล้ำอาชีพชาวอเมริกัน
อับดุลลาฮ์ กึล นักการเมืองตุรกี
วันเกิด > พฤศจิกายน

1 พฤศจิกายน
เดวิด ฟอสเตอร์ นักดนตรี โปรดิวเซอร์เพลงชาวแคนาดา
ไมเคิล กริฟฟิน นักฟิสิกส์และวิศวกรการบินชาวอเมริกัน
3 พฤศจิกายน - แอนนา วินเทอร์ ชาวอเมริกันเชื้อสายอังกฤษ
5 พฤศจิกายน - ปทีป ตันประเสริฐ อดีตจเรตำรวจแห่งชาติ
6 พฤศจิกายน - อินฟันเตเฮนริเก ดยุกแห่งกูอิงบรา (ถึงแก่กรรม 14 กุมภาพันธ์ พ.ศ. 2560)
8 พฤศจิกายน
บอนนีย์ เรตต์ นักร้อง-นักแต่งเพลงชาวอเมริกัน
สุทธิพงษ์ สันติเทวกุล นักกีฬาฟันดาบสากลชาวไทย
10 พฤศจิกายน - ผดุง ลิ้มเจริญรัตน์ เลขานุการรัฐมนตรีว่าการกระทรวงมหาดไทย
15 พฤศจิกายน - ปิยะบุตร ชลวิจารณ์ อดีตรัฐมนตรีช่วยว่าการกระทรวงอุตสาหกรรม
17 พฤศจิกายน - เหงียน เติ๊น สุง อดีตนายกรัฐมนตรีเวียดนาม
18 พฤศจิกายน - หนุ่ม เมืองไพร นักร้องลูกทุ่งชาวไทย (ถึงแก่กรรม 1 พฤษภาคม พ.ศ. 2532)
24 พฤศจิกายน - ไพโรจน์ สุวรรณฉวี อดีตรัฐมนตรีช่วยว่าการกระทรวงพาณิชย์ (ถึงแก่กรรม 7 พฤษภาคม พ.ศ. 2554)
26 พฤศจิกายน
มารี อัลกาตีรี นายกรัฐมนตรีติมอร์-เลสเต
อุดร ทองน้อย นักเขียนชาวไทย (ถึงแก่กรรม 25 กันยายน พ.ศ. 2560)
28 พฤศจิกายน - วรรณยศ มิตรานนท์ นักดนตรีชาวไทย
29 พฤศจิกายน
แกรี แชนดลิง นักแสดงตลก, นักแสดง, ผู้กำกับ, นักเขียน และโปรดิวเซอร์ชาวอเมริกัน (ถึงแก่กรรม 24 มีนาคม พ.ศ. 2559)
เจอร์รี ลอว์เลอร์ นักมวยปล้ำอาชีพชาวอเมริกัน
ดัตช์ แมนเทล อดีตนักมวยปล้ำอาชีพชาวอเมริกัน
30 พฤศจิกายน
ธาริษา วัฒนเกส อดีตผู้ว่าการธนาคารแห่งประเทศไทย
ธีรพล นพรัมภา อดีตเลขาธิการนายกรัฐมนตรีไทย
วันเกิด > ธันวาคม

1 ธันวาคม -
เซบัสเตียน ปิญเญรา นักการเมืองชิลี
เซบาสเตียน พิเนรา ประธานาธิบดีคนที่ 36
ปาโบล เอสโกบาร์ อาชญากรชาวโคลอมเบีย (ถึงแก่กรรม 2 ธันวาคม พ.ศ. 2536)
2 ธันวาคม - ชูอิชิ อิเกะดะ นักพากย์ชายชาวญี่ปุ่น
4 ธันวาคม - เจฟฟ์ บริดเจส นักแสดงและนักดนตรีชาวอเมริกัน
7 ธันวาคม - ทอม เวตส์ นักร้อง/นักแต่งเพลง/และนักแสดงชาวอเมริกัน
9 ธันวาคม
เจ้าชายจอร์จแห่งฮาโนเวอร์
สมชาย เพศประเสริฐ อดีตตำรวจชาวไทยและอดีตนักการเมืองชาวไทย อดีตรองหัวหน้าพรรคเพื่อชาติ
12 ธันวาคม - ยอด นครนายก นักแสดงตลกชาวไทย
14 ธันวาคม - หนิงหน่อง เพชรพิณทอง นักร้องชาวไทย (ถึงแก่กรรม 20 มิถุนายน พ.ศ. 2560)
15 ธันวาคม - ดอน จอห์นสัน นักแสดงชาวอเมริกัน
16 ธันวาคม - พรทิพย์ จาละ สมาชิกสภานิติบัญญัติแห่งชาติ
18 ธันวาคม
ปัญญา กฤษเจริญ มุขนายกองค์ที่ 6 แห่งเขตมิสซังราชบุรี
สุนทร สุจริตฉันท์ อดีตนักแสดง และผู้ประกาศข่าว ทางช่อง 9 อ.ส.ม.ท.
22 ธันวาคม
มอริซ กิบบ์ อดีตนักร้อง นักแต่งเพลง นักกีตาร์ชาวอังกฤษ (ถึงแก่กรรม 12 มกราคม พ.ศ. 2546)
โรบิน กิบบ์ อดีตนักร้อง นักแต่งเพลง นักกีตาร์ชาวอังกฤษ (ถึงแก่กรรม 20 พฤษภาคม พ.ศ. 2555)
25 ธันวาคม
ซิสซี สเปเซก นักแสดง นักร้องชาวอเมริกัน
นาวาซ ชาริฟ อดีตนายกรัฐมนตรีปากีสถาน
26 ธันวาคม
ฌูแซ รามุช-ออร์ตา ประธานาธิบดีติมอร์-เลสเต
ธารทอง ทองสวัสดิ์ อดีตสมาชิกสภาผู้แทนราษฎรจังหวัดลำปาง/อดีตสมาชิกวุฒิสภาจังหวัดลำปาง
28 ธันวาคม - ปวีณ แซ่จึง อดีตสมาชิกสภาผู้แทนราษฎรจังหวัดศรีสะเกษ
31 ธันวาคม - สืบ นาคะเสถียร นักอนุรักษ์และนักวิชาการด้านทรัพยากรธรรมชาติ (ถึงแก่กรรม 1 กันยายน พ.ศ. 2533)
วันเกิด > ไม่ทราบวัน

? - เจ้าหญิงเฟือง มิญ
? - ดำ แดนสุพรรณ นักร้องลูกทุ่งชาวไทย
? - วิลเลียม ไฮเน็ค นักธุรกิจชาวไทย
? - วิสันต์ ไกรเกรียงยุค นักมวยไทยชาวไทย
? - ศุทธนะ ธีวีระปัญญา อดีตรองผู้ว่าราชการจังหวัดลพบุรี ชัยภูมิ ชัยนาท
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2492
11 พฤศจิกายน - หลวงปู่มั่น ภูริทัตโต (เกิด 20 มกราคม พ.ศ. 2413)
รางวัล > รางวัลโนเบล

สาขาเคมี – William Francis Giauque
สาขาวรรณกรรม – วิลเลียม ฟอล์คเนอร์
สาขาสันติภาพ – John Boyd Orr, 1st Baron Boyd-Orr
สาขาฟิสิกส์ – ฮิเดกิ ยูกาวะ
สาขาสรีรวิทยาหรือการแพทย์ – วอลเตอร์ รูดอล์ฟ เฮสส์, อันโตนิโอ กาเอตาโน เด อะเบรว เฟรย์เร เอกาส โมนิซ
หมอข้ามศตวรรษ

| หมอข้ามศตวรรษ |
| --- | --- |
แสดงนำ: ซง ซึง-ฮ็อน   พัก มิน-ย็อง   คิม แจจุง   อี บ็อม-ซู
ประเทศแหล่งกำเนิด:  เกาหลีใต้
ภาษาต้นฉบับ: เกาหลี
จำนวนตอน: 22 ตอน
ออกอากาศ
เครือข่าย: เอ็มบีซี   ช่อง 3 แฟมิลี
ออกอากาศ: 26 พฤษภาคม ค.ศ. 2012 (เกาหลี)   1 กุมภาพันธ์ พ.ศ. 2559 (ไทย) – 12 สิงหาคม ค.ศ. 2012 (เกาหลี)   25 กุมภาพันธ์ พ.ศ. 2559 (ไทย)
การแสดงที่เกี่ยวข้อง
หมอทะลุมิติ
หมอข้ามศตวรรษ (อังกฤษ: Dr. Jin) เป็นละครโทรทัศน์แนวประวัติศาสตร์ของเกาหลีใต้ปี ค.ศ. 2012 นำแสดงโดยซง ซึง-ฮ็อนในบทบาทของ ดร. จิน ศัลยแพทย์ระบบประสาทในศตวรรษที่ 21 ที่เดินทางย้อนเวลากลับไปในช่วงปลายราชวงศ์โชซ็อน ร่วมด้วย พัก มิน-ย็อง, อี บ็อม-ซู, คิม แจจุงจากเจวายเจ และอี โซ-ย็อน ออกอากาศทางช่องเอ็มบีซี ตั้งแต่วันที่ 26 พฤษภาคม ถึง 12 สิงหาคม ค.ศ. 2012 ในวันเสาร์และวันอาทิตย์ เวลา 21:50 น. (เวลามาตรฐานเกาหลี) จำนวน 22 ตอน
จากการ์ตูนญี่ปุ่นเรื่อง จิน หมอทะลุศตวรรษ ที่เขียนโดยมาโตกะ มูรากามิ เป็นครั้งที่ 3 ของมังงะเรื่องนี้ที่ถูกดัดแปลงเป็นละครโทรทัศน์ต่อจากละครโทรทัศน์ญี่ปุ่นเรื่องหมอทะลุมิติ นำแสดงโดยทากาโอะ โอซาวะ ซึ่งออกอากาศทางช่องทีบีเอส ในปี ค.ศ. 2009 และภาคต่อในปี ค.ศ. 2011 ช่วงเวลาในซีรีส์ได้เปลี่ยนจากยุคเอโดะในซีรีส์ต้นฉบับเป็นราชวงศ์โชซ็อนในรัชสมัยของพระเจ้าช็อลจง และซากาโมโตะ เรียวมะบุคคลสำคัญทางประวัติศาสตร์ของญี่ปุ่น ถูกแทนที่ด้วยอี ฮา-อึง บุคคลสำคัญทางการเมืองของโชซ็อน
นักแสดง

ซง ซึง-ฮย็อน - จิน ฮย็อก
พัก มิน-ย็อง - ฮง ย็อง-แร/ยุน มี-นา
อี บ็อม-ซู - อี ฮา-อึง/แทว็อนกุนฮึงซ็อน
คิม แจ-จุง - คิม คย็อง-แท็ก
แนลียู นาฌา

| แนลียู นาฌา |
| --- | --- |
เกิด: แนลียู บอร์ฌิส จี โซซา 29 พฤศจิกายน ค.ศ. 1952(1952-11-29) รีโอเดจาเนโร รัฐรีโอเดจาเนโร
เสียชีวิต: 12 กรกฎาคม ค.ศ. 2018(2018-07-12) (65 ปี) อัลมีรังชีตามังดาแร รัฐปารานา
สัญชาติ:  บราซิล
รูปแบบ: มวยไทย
อันดับ:   สายดำในเทควันโด   ประเจียดดำในมวยไทย
แนลียู บอร์ฌิส จี โซซา (โปรตุเกส: Nélio Borges de Souza; 29 พฤศจิกายน ค.ศ. 1952, รีโอเดจาเนโร – 12 กรกฎาคม ค.ศ. 2018, อัลมีรังชีตามังดาแร) หรือที่รู้จักในชื่อ แนลียู นาฌา (Nélio Naja) เป็นนักมวยไทยชาวบราซิล เขาเป็นปรมาจารย์มวยไทยและเป็นผู้แนะนำกีฬาดังกล่าวในประเทศบราซิล เดิมที เขารู้จักรูปแบบการต่อสู้นี้ในช่วงที่เป็นทหารพลร่มในวิชาการบิน โดยได้พัฒนากระบวนยุทธหลังจากใช้เวลาสองปีในประเทศไทย
เขาเป็นหนึ่งในนักเทควันโดสายดำรายแรกของบราซิล และเป็นหนึ่งในผู้ก่อตั้งสมาคมมวยไทยรายแรกของบราซิล รวมทั้งรับผิดชอบการแข่งขันครั้งแรกในประเทศ ในช่วงต้นคริสต์ทศวรรษ 1980
ในคริสต์ทศวรรษ 1970 เขาย้ายไปที่กูรีชีบา และปรับเทคนิคมวยไทยแบบตะวันออกเพื่อก่อตั้ง บราซิลเลียนมวยไทย อีกทั้งปรับระบบการตั้งชื่อการชก ที่อยู่ในภาษาดั้งเดิมสำหรับคำศัพท์ภาษาเกาหลี รวมถึงเครื่องแต่งกาย โดยเริ่มสวมกิโมโนแทนกางเกงขาสั้น เนื่องด้วยกูรีชีบามีช่วงที่อากาศหนาวมาก ทั้งหมดนี้ ทำให้เขาได้รับการกล่าวว่าเป็น "บิดาแห่งมวยไทยของบราซิล"
หลังจากพัฒนาศิลปะการต่อสู้ในกูรีชีบา ลูกศิษย์ลูกหาของเขายังคงมีการพัฒนา เปลี่ยนเมืองให้มีการเอ่ยถึงรวมถึงโรงกีฬา เช่นเดียวกับการเอ่ยถึงวาลีตูดูที่เกิดขึ้นช่วงคริสต์ทศวรรษ 1990, ชัยชนะสูงสุดของอังเดร์ซง ซิลวา ผู้เรียนรู้และเชี่ยวชาญการต่อสู้ในเมืองหลวงของรัฐปารานา ตลอดจนความสำเร็จของเมารีซียู โชกุน, มูรีลู นินจา และโฌแซ "เปแล" ลังดี
เสียชีวิต

ในปีสุดท้ายของชีวิต เขาอาศัยอยู่อย่างสันโดษและปิดบังชื่อ โดยประสบปัญหาทางการเงิน ครั้นเมื่อวันที่ 12 กรกฎาคม ค.ศ. 2018 เขาถูกพบว่าเสียชีวิตในห้องหอพักที่เมืองอัลมีรังชีตามังดาแร ในปริมณฑลของกูรีชีบา
กรณีพิพาทชื่ออินเดีย

ลอร์ดเมานต์แบ็ตเทน อุปราชแห่งอินเดีย พร้อมด้วยภริยา เข้าพบมุฮัมมัด อะลี จินนาห์ หนึ่งในบิดาผู้ก่อตั้งประเทศปากีสถาน
กรณีพิพาทชื่ออินเดีย ใน ค.ศ. 1947 เป็นการโต้แย้งเรื่องการใช้ชื่อ "อินเดีย" ที่เกิดขึ้นในระหว่างและภายหลังการแบ่งบริติชราช ระหว่างประเทศปากีสถานกับสาธารณรัฐอินเดีย โดยมีบุคคลสำคัญจำนวนมากที่เกี่ยวข้องกับข้อพิพาทนี้ เช่น ลอร์ดเมานต์แบ็ตเทน อุปราชองค์สุดท้ายของบริติชราช และมุฮัมมัด อะลี จินนาห์ ผู้นำสันนิบาตมุสลิมและผู้ก่อตั้งประเทศปากีสถาน ภายในปี ค.ศ. 1947 บริติชราชได้แบ่งออกเป็นสองรัฐชาติใหม่ ได้แก่ ฮินดูสถานและปากีสถาน ในตอนแรก จินนาห์เชื่อมั่นว่าฮินดูสถานจะไม่ใช้ชื่อ "อินเดีย" ตั้งแต่ฮินดูสถานมิได้เป็นที่ตั้งของพื้นเพเดิมของชื่ออีกต่อไป เนื่องจากคำว่า "อินเดีย" ในทางนิรุกติศาสตร์และประวัติศาสตร์ หมายถึง หุบเขาสินธุ (ประเทศปากีสถานสมัยใหม่) เขายังคัดค้านการใช้ชื่อ "อินเดีย" ของสาธารณรัฐอินเดียใหม่ เพราะจะทําให้เกิดความสับสนทางประวัติศาสตร์ ข้อพิพาทนี้มีความหมายอย่างมีนัยสําคัญต่อเอกลักษณ์ประจําชาติและการรับรองระหว่างประเทศ
ที่มาของชื่อ

ชื่อ "อินเดีย" มีที่มาจากคำกรีกโบราณว่า Ἰνδική (Indikē) หรือ Ἰνδία (Indía) โดยทับศัพท์เป็นอักษรละตินได้เป็น India โดยในอดีตชื่อนี้มีความหมายว่าดินแดนแห่งแม่น้ำสินธุ ซึ่งปัจจุบันอยู่ในประเทศปากีสถานและเป็นแม่น้ำประจำชาติ
ชื่อ "อินเดีย" ในท้ายที่สุดมาจากศัพท์ในภาษาสันสกฤต คือ Sindhu ซึ่งใช้เรียกแม่น้ำสินธุและที่ราบลุ่มน้ําสินธุตอนล่าง (แคว้นสินธ์ ประเทศปากีสถาน) ส่วนในภาษาเปอร์เซียเก่ามีศัพท์ที่ใช้เรียก Síndhu ว่า Hindu ในช่วงที่ดาไรอัสมหาราชทรงพิชิตแคว้นสินธ์เมื่อราว 516 ปีก่อนคริสต์ศักราช คำว่า Hinduš ในภาษาเปอร์เซียจึงถูกใช้เพื่อเรียกพื้นที่ราบลุ่มน้ำสินธุตอนล่างในปากีสถานโบราณ ซกือลักซ์แห่งการ์ยันดา (Scylax of Caryanda) ผู้ที่สำรวจแม่น้ำสินธุให้จักรพรรดิเปอร์เซีย ได้ใช้ชื่อในภาษาเปอร์เซีย Hinduš สำหรับเรียกดินแดนบริเวณนี้ และได้ส่งผ่านศัพท์สู่ภาษากรีก โดยคำว่า Indos (Ἰνδός) ที่ใช้เรียกแม่น้ำสินธุ และคำว่า Indian มีการค้นพบในนิพนธ์ของเฮอกาเทริอุสแห่งมีลีทัส (Hecataeus of Miletus) และในภูมิศาสตร์ของเฮอรอโดทัส ซึ่งการหายไปของเสียง /h/ อาจเกิดจากภาษาย่อยกรีกที่พูดกันในเอเชียไมเนอร์ เฮอกาเทริอุสใช้คำศัพท์ "India" และ "Indians" ในการเรียกกลุ่มผู้อยู่อาศัยในแคว้นสินธ์ (ปากีสถานโบราณ) เท่านั้น และเฮอรอโดทัสได้ขยายความและใช้คำว่า "Indian" ในการเรียกผู้คนบริเวณลุ่มน้ำสินธุตอนล่าง (ปากีสถานสมัยใหม่) และประชากรทั้งหมดที่อาศัยอยู่ทางตะวันออกของเปอร์เซีย แม้ว่าเขาจะไม่รู้ภูมิศาสตร์ของดินแดนแห่งนั้นเลยก็ตาม
พื้นที่โดยคร่าวของ "อินเดีย" ประวัติศาสตร์ภายในปากีสถานสมัยใหม่ เรียกพวกอะเคเมนิดว่าฮินดูช และ อินโด-ซาซาเนียน เป็นเฮนด์ (แคว้นสินธ์) ประมาณ ค.ศ. 400-425
ในรัชสมัยอเล็กซานเดอร์มหาราช ศัพท์ Indía ในภาษากรีกคอยนี หมายถึง ภูมิภาคที่อยู่ไกลจากแม่น้ำสินธุขึ้นไป ผู้ร่วมสมัยกับอเล็กซานเดอร์ใช้อินเดียสำหรับเรียกที่ราบลุ่มน้ำสินธุ ซึ่งอยู่ในพื้นที่ส่วนใหญ่ของปากีสถาน ต่อมามีแกสธีนีส (Megasthenes) ได้รวมพื้นที่นอกลุ่มน้ำสินธุเข้าไปในอินเดีย ซึ่งรวมถึงที่ราบลุ่มแม่น้ำคงคาด้วย เมื่ออังกฤษเข้ามาในเอเชียใต้ พวกเขานำศัพท์ India มาใช้ในการเรียกอนุทวีปทั้งหมด โดยสิ่งนี้นําไปสู่ความสับสนของชื่อ "อินเดีย" เนื่องจากมีความเกี่ยวข้องกับอาณานิคมอังกฤษที่รวมทั้งปากีสถานและสาธารณรัฐอินเดียสมัยใหม่ ภายหลังการแบ่งอินเดีย สาธารณรัฐอินเดียสมัยใหม่ได้นำชื่ออาณานิคมซึ่งเดิมเกี่ยวข้องประเทศปากีสถานปัจจุบัน (หุบเขาสินธุ)
สถานการณ์ปัจจุบัน > การโต้เถียงภารตะ–อินเดีย

ใน ค.ศ. 2023 พรรครัฐบาลอินเดียอย่างพรรคภารตียชนตา (BJP) ซึ่งนำโดย นเรนทระ โมที นายกรัฐมนตรีอินเดีย ได้พยายามเปลี่ยนชื่อประเทศอินเดียเป็น "ภารตะ" พรรคภารตียชนตาระบุว่าชื่อ "อินเดีย" เป็นสัญลักษณ์ของการปกครองอาณานิคมและไม่ได้เป็นชื่อท้องถิ่นของประเทศ
ทั้งภารตะและอินเดียต่างเป็นชื่ออย่างเป็นทางการของประเทศอินเดียสมัยใหม่ โดยพรรคภารตียชนตาแย้งว่าชื่อ "อินเดีย" เป็นสิ่งหลงเหลือจากยุคอาณานิคม นเรศ บังสัล สมาชิกรัฐสภาของพรรค กล่าวว่าชื่ออินเดียเป็นสัญลักษณ์ "การปกครองอาณานิคม" และ "ควรลบออกจากรัฐธรรมนูญ" โดยบังสัลได้กล่าวในการประชุมรัฐสภาว่า
“บริเตนได้เปลี่ยนชื่อของภารตะเป็นอินเดีย ประเทศของเรารู้จักกันในชื่อ ‘ภารตะ’ เป็นเวลาหลายพันปี…ชื่อ ‘อินเดีย’ นั้นถูกตั้งเป็นชื่ออาณานิคมของบริติชราชและนั่นจึงเป็นสัญลักษณ์ของการเป็นทาส”
บางเมืองหรือสถานที่ในประเทศอินเดียที่มีความเชื่อมโยงกับสมัยโมกุลและยุคอาณานิคมถูกพรรคภารตียชนตาเปลี่ยนชื่อ ซึ่งนักวิจารณ์กล่าวว่าชื่อใหม่เหล่านี้เป็นความพยายามที่จะลบสิ่งสืบเนื่องของราชวงศ์โมกุล ซึ่งเป็นมุสลิมและปกครองอนุทวีปมาเป็นเวลาเกือบ 300 ปี
สถานการณ์ปัจจุบัน > ปฏิกิริยาของปากีสถาน

สื่อในประเทศอินเดียรายงานว่าสื่อท้องถิ่นของประเทศปากีสถานได้กล่าวถึงความพยายามของปากีสถานในการอ้างสิทธิ์ชื่ออินเดีย อันเนื่องมาจากการโต้เถียงภารตะ–อินเดีย โพสต์ที่แชร์บนทวิตเตอร์โดยเซาต์เอเชียอินเดกซ์ (South Asia Index) กลายเป็นเรื่องที่กำลังถูกพูดถึงในโลกออนไลน์กันอย่างแพร่หลาย และสื่อมวลชนจำนวนมากก็ต่างรายงานโพสต์ดังกล่าว โดยโพสต์ระบุว่า
"ปากีสถานอาจอ้างสิทธิ์ในชื่อ 'อินเดีย' หากอินเดียไม่ได้เป็นที่ยอมรับอย่างเป็นทางการในระดับสหประชาชาติ (UN)"
นักชาตินิยมในประเทศปากีสถานได้ถกเถียงกันมานานแล้วว่าปากีสถานมีสิทธิ์ในการใช้ชื่อนี้ เนื่องจากหมายถึงภูมิภาคสินธุในปากีสถาน ในขณะเดียวกัน สุมิตรา มหาจัน อดีตโฆษกโลกสภา กล่าวว่าชื่อดั้งเดิมของประเทศคือภารตะ "อย่างแน่นอน" และยังกล่าวอีกว่าชาวบริติชเป็นคนกลุ่มแรกที่เริ่มเรียกดินแดนตรงนี้ว่าอินเดีย สื่ออินเดียบางแหล่งกล่าวว่าการใช้ชื่อภารตะของประเทศอินเดียจะช่วยเติมเต็มความปรารถนาเก่าของปากีสถาน ตั้งแต่ปากีสถานยังอ้างสิทธิ์ในชื่อนี้ตั้งแต่ ค.ศ. 1947
ชื่อ Hindūš (𐏃𐎡𐎯𐎢𐏁) ในอักษรรูปลิ่มเปอร์เซียโบราณบนจารึกของดาไรอัสมหาราช (ประมาณ 490 ปีก่อนคริสตกาล) ซึ่งหมายถึงหุบเขาสินธุตอนล่าง (แคว้นสินธ์) ในปากีสถานโบราณ
บริติชราชใน ค.ศ. 1922